Piedāvājam vienreizēju iespēju, tepat Latvijā, Rīgā
(Rīgas Doma kora skolā, Meža 15) 2018. gada 24.- 25.septembrī
apmeklēt mūzikas pasaulē atpazīstamās fonētikas speciālistes,
**dziedātājas Natalias Farhi** (Vācija) **meistarklases**!

Ārpus koncertdarbības Natalia Farhi veltījusi laiku rūpīgām valodu studijām, īpaši iedziļinoties izrunas aspektos. Apzinoties pareizas izrunas nozīmi dziedāšanā, viņa nolemj apvienot savas abas interešu jomas, palīdzot dziedātājiem izprast un apgūt dziedāšanu dažādās valodās. Strādājot ar dziedātājiem Natalia cenšas sistemātiski veidot skaņas teorētisko bāzi, maksimāli pietuvojoties precīzai valodas izrunai, vienlīdz saglabājot dziedājuma skaņas kvalitāti. Meistarklases ar Natalia Farhi sniegs priekšstatu par dikciju kā spēcīgu vienotāju starp dziedāšanas tehniku, teksta nozīmi un izteiksmi un kā vienu no vokālā priekšnesuma aspektiem, kas pauž lieliskas stila un gaumes nianses. Meistarklašu dalībnieki tiks iepazīstināti ar fonētikas pamatlikumiem vācu, itāliešu, franču un angļu valodās. Dalībnieki saņems kompaktu ieskatu internacionālajā fonētikas alfabētā (International Phonetic Alphabet – IPA), kas ir viens no nozīmīgākajiem dziedātāju instrumentiem visa pasaulē.

Radām iespēju būtiski samazināt dalības maksu:
maksa par vienas dienas kursiem: **35,- EUR**
maksa par divu dienu kursiem: **60,- EUR**

**PIKC NMV pedagogiem, mūzikas skolu skolēniem un JVLMA studentiem: 5,- EUR**

**RDKS skolēniem bez maksas**

Pieteikšanās līdz 2018. gada 18. septembrim, nosūtot aizpildītu (-tas) pieteikuma anketu (-tas) uz kursi@nmv.lv. Pieteikuma anketas pieejamas [www.rdks.lv](http://www.rdks.lv)

**NATALIA FARHI**

****

* dzimusi Berlīnē 1979. Gadā, dzīvojusi Bulgārijā, Vācijā, Austrijā un Anglijā.

 Natalia iesāka vokālās studijas *Guildhall School of Music and Drama* Londonā 1997. gadā. Pārceļoties uz Itāliju, viņa studēja politzinātnes *Università degli Studi di Firenze*, kā arī operas dziedāšanu *Conservatorio Luigi Cherubini* Florencē.

 Atgriežoties dzimtenē viņa pabeidz vokālās studijas *Hochschule für Musik Hanns Eisler* Berlīnē pie Carola Nossek (2002-2008). Iegūstot koncertdziedātājas un vokālās pedagoģes kvalifikāciju, Natalia iesāk aktīvu koncertdziedātājas karjeru, pārsvarā darbojoties oratorijas žanrā.

 Ārpus koncertdarbības Natalia Farhi veltījusi laiku rūpīgām valodu studijām, īpaši iedziļinoties izrunas aspektos. Apzinoties pareizas izrunas nozīmi dziedāšanā, viņa nolemj apvienot savas abas interešu jomas, palīdzot dziedātājiem izprast un apgūt dziedāšanu dažādās valodās.

 Piecu standarta operas valodu pārvaldīšana (itāliešu, vācu, franču, angļu, krievu), ļauj viņai strādāt fleksiblā un neakadēmiskā formātā, pamatā balstoties uz dziedātāja dzimtās valodas specifiku. Strādājot ar dziedātājiem Natalia cenšas sistemātiski veidot skaņas teorētisko bāzi, maksimāli pietuvojoties precīzai valodas izrunai, vienlīdz saglabājot dziedājuma skaņas kvalitāti.

 Šobrīd Natalia pasniedz fonētiku un vokālo dikciju *Hochschule für Musik Hanns Eisler* Berlīnē, kā arī *Hochschule für Musik und Theater* Rostokā. Viņu bieži aicina konsultēt dikcijas jautājumos profesionāli dziedātāji un kori.

**Meistarkursu „Fonētika un dikcija dziedātājiem” apraksts**

 Šie kursi piedāvās īsu un kompaktu ieskatu internacionālajā fonētikas alfabētā (*International Phonetic Alphabet - IPA*), kas ir viens no nozīmīgākajiem dziedātāju instrumentiem visā pasaulē.

 Profesionālam mūsdienu operas dziedātājam ir jāspēj demonstrēt nevainojamu dikciju vairākās valodās. Nepiemērota izruna ne tikai piesaista nevajadzīgu klausītāja uzmanību un tādējādi traucē paša mūzikas skaņdarba uztverei, bet arī negatīvi ietekmē dziedātāja tehnisko izpildījumu. Saprotams, ka dziedātājiem jāsastopas ar grūtībām, dziedot valodās, kuras viņi nepārvalda. Savukārt IPA palīdz dziedātājiem nolasīt un pierakstīt precīzu teksta izrunu, katrai skaņai piešķirot vienu atbilstošu grafisko simbolu.

 Divu dienu kurss Rīgas Doma kora skolā ievadīs Jūs internacionālajā fonētikas alfabētā un iepazīstinās ar fonētikas pamatlikumiem vācu, itāliešu, franču un angļu (precīzāk - britu) valodās. Katram valodas teorētiskam ievadam sekos praktiskas nodarbības, kurās Natalia Farhi strādās ar repertuāru, lai demonstrētu katras valodas specifiskās raksturīgākās iezīmes un to kā tām būtu jāpieiet akadēmiskajā dziedāšanā, ļaujot dziedātājam justies dabiski un fokusēties uz balss tehniskajām iespējām.

 Meistarkursi ar Natalia Farhi sniegs priekšstatu par dikciju kā spēcīgu vienotāju starp dziedāšanas tehniku, teksta nozīmi un izteiksmi un kā vienu no vokālā priekšnesuma aspektiem, kas pauž lieliskas stila un gaumes nianses.

**Kursu norises plāns**

**24. septembris**

9.30 Kafija, reģistrācija

*Vācu valoda*

10.00 – 12.00 fonētika, teorētiskā bāze

12.00 – 14.00 praktisks darbs ar dziedātājiem

Pusdienas

*Itāliešu valoda*

15:00 – 16:30 fonētika, teorētiskā bāze

16:45 – 18:30 praktisks darbs ar dziedātājiem

**25. septembris**

9.30 Kafija, reģistrācija

*Franču valoda*

10.00 – 12.00 fonētika, teorētiskā bāze

12.00 – 14.00 praktisks darbs ar dziedātājiem

Pusdienas

*Angļu valoda*

15.00 – 16.30 fonētika, teorētiskā bāze

16.45 – 18.30 praktisks darbs ar dziedātājiem